google/wiki40b huggingface dataset:
Unibersidad ng New England (Australia)

Ang Unibersidad ng New England (Ingles: University of New England, UNE) ay isang pampublikong unibersidad sa Australia na may tinatayang 22,500 mag-aaral sa mas mataas na edukasyon. Ang orihinal at pangunahing kampus nito ay matatagpuan sa lungsod ng Armidale sa hilagang gitnang New South Wales. Ang UNE ay ang unang unibersidad ng Australia na itinatag sa labas ng isang kabisera ng estado.  
Bawat taon, nag-aalok ang Unibersidad sa mga mag-aaral ng higit sa $ 5 milyon para sa iskolarsyip at higit sa $ 18 milyon para sa mga kawani at mag-aaral na kasangkot sa pananaliksik.
Santa Luisa

Si Santa Luisa ay isang santo ng Romano Katoliko.
Caesarea Palaestina

Ang Caesarea Palaestina (Ebreo: קיסריה), tinatawag ding Caesarea Maritima, ay isang lungsod na itinatag ni Dakilang Herodes noong mga 25–13 BK na nakatayo sa baybaying dagat ng Israel sa mga kalagitnaang pagitan ng Tel Aviv-Yafo at Ḥefa.
Sheila Ki Jawani

Ang "Sheila Ki Jawani" ay isang awiting Indiyano ng 2010 na inawit nina Sunidhi Chauhan at Vishal Dadlani kasama si Katrina Kaif at Akshay Kumar sa pelikulang Indiyano na Tees Maar Khan.
Paninirahang Israeli

Ang paninirahang Israeli ay tumutukoy sa mga pamamahayang Israeli para sa mga Siyonistang settler sa mga pook na napasailalim ng kontrol ng Israel dulot ng Digmaan ng Anim na Araw noong 1967 at hindi pormal na inaneksa or isinanib sa Israel. Ang mga areang ito ay ang tangway Sinai (hanggang 1982), ang Gasa (hanggang 2005), at ang Kanlurang Pampang.
Noong 2004, ipinahayag ng pamahalaang Israeli ang kanilang balak ng unilateral na disengagement upang desmantelahin ang lahat ng mga paninirahan sa Gasa pati na rin ng apat na paninirahan sa Kanlurang Pampang. Nagsimula ang withdrawal noong Agosto 15, 2005 at natapos ng Setyembre 12 ng mismong taon.
Tuba, Benguet

Lokasyon

Ang Tuba ay matatagpuan sa pinakatimog-silangang bahagi ng lalawigan ng Benguet. Ito pinapalibutan ng Sablan sa hilaga, ng La Trinidad sa hilagang-silangan, ng Lungsod ng Baguio at Itogon sa silangan, ng San Manuel sa timog-silangan, ng Sison sa timog, ng Pugo sa kanluran, at ng Aringay sa hilagang-kanluran.
Elia Domensain

Si Elia Domensain ay isang artista sa Mehiko.
Lin Ya Lin

Si Lin Ya Lin ay isang artista sa Taiwan.
Dario III

Maagang buhay

Si Artashata ay anak na lalaki ni Arames, anak na lalaki ni Ostanes; at ni Sisygambis, anak na babae ni Artaxerxes II Mnemon. Nakilala siya sa isang labanan ng mga kampeon sa isang digmaan laban sa mga Cadusii at naglingkod noong panahon bilang isang maharlikang tagdala. Gayunpaman, bago itinalaga bilang isang maharlikang tagapagdala, nagsilbi siya bilang isang satrapa ng Armenia. Maaaring tumaas ang ranggo niya mula sa kanyang satrapiya sa paglilingkod sa koreo matapos ang pag-akyat ni Arses sa luklukan, sapagkat siya ay tinutukoy bilang isa sa mga "kaibigan" ng hari sa korte matapos ang okasyon na iyon.
Noong 336 BK, kinuha niya ang luklukan sa edad na 43 matapos ang pagkamatay nina Artaxerxes III at Arses. Ayon sa Griyegong historyador na si Diodorus ng Sicilia, si Artashata ay itinalaga ng bisyer na si Bagoas, matapos lasunin ng huli ang haring si Artaxerxes III at sumunod ang kanyang mga anak, kasama si Arses, na humalili sa kanya sa trono. Subalit, ang isang tableta ng kuneiporme (ngayong nasa Museong Briton) ay nagpapahiwatig na si Artaxerxes ay namatay mula sa mga natural na sanhi.
Spotlight

Ang Spotlight ay isang palabas sa telebisyon sa Timog Korea.
Estasyong daangbakal ng Calumbaya

Kasaysayan

Ang estasyong Calumbaya ay binuksan noong Oktubre 14, 1912 bilang Bauang Sur, ang pansamantalang dulo ng Linyng  Pahilaga habbang itinayo pa ang Tulay sa Ilog Bauang.
Hindi tulad ng South Aringay at Calumpit Norte, ang Bauang Sur ay pinanatili pagkatapos makumpleto ang Tulay ng Bauang.
Noong 1929, ang mga serbisyo sa estasyon ng Bauang ay nagsimula noong Enero 16, at sa San Fernando U noong Mayo 16.
Ang estasyon kasama ang seksyon ng San Fernando U-Dagupan, ay nagsara noong 1983.

Kasalukuyang kalagayan

Matapos ang linya ay tumigil sa pagpapatakbo, ang estasyon ay umiiral parin at ito ay naging isang simbahan.
Tahure

Ang tahure ay isang pagkaing nagresulta sa pagpapaasim - o dumaan sa proseso ng permentasyon - ng tokwa.
Ispageti

Etimolohiya

Ang ispageti (spaghettti) ay halaw sa plural ng salitang Italyano na spaghetto (o maliit na spago), na ang ibig sabihin ay "manipis na tali".

Pinagmulan

Sa kanluran, partikular sa katimugang bahagi ng Italy, unang ginawa ang mahaba at manipis na ispageti noong ika-12 siglo. Nagsimulang sumikat ito sa buong Italy noong ika-19 siglo kung kailan itinatag ang mga pabrikang pagawaan nito, na nagbigay-daan sa pagkakaroon ng malawakang produksiyon nito sa merkado.
Sa Estados Unidos, ang ispageti ay nabili sa mga restawran bilang ispageti Italienne (noodles na babad na babad sa tubig at sinabawan ng tomato sauce) noong katapusan ng ika-19 siglo. Ilang dekada pagkatapos, ito ay inihanda na na may bawang at paminta. Kalaunan, ang mga delatang ispageti, kasangkapan sa paggawa ng ispageti at ispageti na may meatballs ay naging tanyag sa U.S. kaya naging pikolete ang ispageti doon.

Paghahanda

Sa isang palayok ng kumukulong tubig (5 litro para sa 2 katao) iniluluto ang pasta. Isa o dalawang minuto pagkatapos ilagay ito sa palayok, hinahaluan ito ng isa o dalawang kutsarang asin. Pagkatapos ng 10-15 minuto (depende sa nakatatak sa pakete nito), sinasala ang ispageti gamit ang salaan (o scolapasta sa Italian).

Paghahanda

Isang simbolo ng Italian cuisine ang ispageti na madalas may tomato sauce at iba't-ibang mga herba katulad ng oregano at Balanoy, Olive Oil, karne, o gulay. Maaari itong ihanda na may Bolognese Sauce, Alfredo at Carbonara at nilalahugan ng ginadgad na keso, tulad ng Pecorino Romano, Parmesan at Asiago.
Attuma

Si Attuma ay isang kathang-isip na karakter na kinatha ng Marvel Comics. Siya ay isa sa mga mortal na kaaway ng Sub-Mariner.
Kayumanggi

Kasaysayan

Ang kayumanggi ay tila nagmula sa dalawang salita na kayu at manggi. Ang kayu sa Tagalog ay isang manipis na hibla ng tela o sinulid. Kapag sinabing kayu, tiyak na manipis ito at maganda ang sutla o hibla (Ingles: fine o pino). Samantala, ang manggi ay isang salita na harapang nagmula sa magos o magi na ang ibig sabihin ay pantas at may karunungang mga tao. Marahil dito nagmula ang katawagang kayumanggi na ang dating kahulugan nito ay fine magic or sorcery or wisdom o pinong salamangka, mahika o karunungan. Sa Tagalog, "mahusay na kaalaman".
Mayroon ding mas sinaunang paliwanag hinggil sa pinagmulan ng "kayumanggi". Sinasabing ang "kayu" ay kahoy o puno habang ang "manggi" ay bakawan, parehong mula sa wikang Melayu. Maaaring ito ang paglalarawan ng mga manlalakbay mula sa Indochina/malaya sa mga taong unang nanirahan sa mga baybayin ng kapuluan.

Sa tao

Ang kayumanggi ay tumutukoy sa kulay ng balat ng tao na ang katumbas sa Ingles ay brown at moreno naman sa Espanyol. Hindi pa batid ng maraming Pilipino, ang kayumanggi ay hindi lang nagsasabi ng kulay ng balat ng isang lipi o lahi ng tao sa daigdig na ito.
Harima, Hyōgo

Ang Harima ay isang bayan sa Hyōgo, bansang Hapon.
Pamamahinga sa higaan

Ang pamamahinga sa higaan ay ang pagpapahinga sa anumang maginhawang higaan na maaaring gawin sa ospital, ngunit mas pangkaraniwang nasa tahanan o bahay ng pasyente.  Sa larangan ng panggagamot, isa itong reseta o preskripsyon ng manggagamot sa isang pasyente upang maglaan ng sapat na panahon ng pahinga habang nasa ibabaw ng isang himlayan, araw man o gabi.  Isa itong pagbibigay-lunas sa isang karamdaman o kalagayang pang-panggagamot.  Partikular itong pinipili bilang pampagaling mula sa sakit o isang katayuang medikal sa halip na nagbubuhat mula sa isang masidhing pagkakaratay o sa pagkakaroon ng nagbabadyang kamatayan ng isang tao.  Sa pamamahingang ito, maaari ring nakadapa ang pasyente, alinsunod sa pangangailangang pangkalusugan.
Karaniwang kinakailangan ang pagkakaroon ng kasangkapan, kagamitan, o aparato sa higaan upang maiangat ng nakasandal ang pang-itaas na bahagi ng katawan ng pasyenteng imbalido at namamahinga sa higaan, katulad ng sa mga may sakit sa puso.  Sa pagkakataon ng emerhensiya, pansamantalang ginagamit ang isang upuang ibinalintuwad na ipinatong sa kama at nilagyan ng malalambot na mga unan ang panlikurang bahagi.  Para sa mas matagalang paggamit, mas minamainam ang pagkakaroon o pagbili ng isang aparatong naaangkop para sa ganitong kalagayan o situwasyon.
Wrightia antidysenterica

Gamit na Pangmedikal

Ang Wrightia antidysenterica ay maaring gamitin sa mga sakit na may kinaugnay sa pitak gastrointestinal.
Animax Asia

Ang Animax Asia ay isang estasyong pantelebisyon na nagpapalabas ng mga Hapones na anime na kung saan ito ay isa sa mga nagbibigay ng mga palabas na nasa wikang Ingles mula sa Animax sa mga bansa sa Timog Silangang Asya at Timog Asya, kasama na rin ang pagpapalabas sa iba pang bahaging rehiyon ng Asya, kasama ang Hong Kong at Taiwan. Pinapatakbo ito ng Sony Pictures Entertainment, ang produksiyong pantelebisyon at pampelikula ng isang Hapones na konglomeratong medya na Sony.
Mollusca

Ang Mollusca ay ang pangalawang pinakamalaking phylum ng invertebrate na hayop. Ang mga miyembro ay kilala bilang mollusc (/ˈmɒlask/). Humigit-kumulang 85,000 na umiiral pang species ng mollusc ang kinikilala. Ang bilang ng mga fossil na species ay tinatatayng nasa pagitan ng 60,000 at 100,000 pang karagdagang species.
Molluscs ay ang pinakamalaking pandagat na phylum, na bumubuo sa humigit-kumulang 23% ng lahat pangalanang organismong pandagat. Maraming mga mollusc din ang nakatira mga sa pantubig-tabang at panlupang habitat. Ang mga ito ay lubos na magkakaiba, hindi lamang sa laki at sa estruktura ng katawan, pati na rin ugali at sa tirahan. Ang phylum ay karaniwang nahahati sa 8 o 9 taxonomic class, ngunit ang dalawa nito ay ganap nang hindi umiiral. Ang mga mollusk sa Cephalopoda, tulad ng pusit, cuttlefish at pugita, ay kabilang sa mga pinaka-neurologically advanced sa lahat ng invertebrate—at ang giant squid o ang colossal squid ay ang pinakamalaking kilalang invertebrate na species. Ang mollusc sa Gastropoda (gastropod) (kuhol at slug) ay sa pinakamaraming mollusc at na bumubuo ng 80% ng kabuuang naiuri nang species.
1307 Cimmeria

Ang 1307 Cimmeria ay isang planetang hindi pangunahin.
Ali!

Ang Ali! ay isang palabas sa telebisyon sa Pilipinas ng TV-5 / Associated Broadcasting Company.
Hiwaga sa Bahay na Bato

Ang Hiwaga sa Bahay na Bato ay isang palabas sa telebisyon sa Pilipinas ng ABS-CBN.
Pamantasan ng Araullo

Ang Pamantasan ng Araullo ay isang pamantasan na matatagpuan sa Lungsod ng Cabanatuan, Nueva Ecija, Pilipinas.
Ito ay itinatag noong 1950 at kasalukuyang pinamumunuan ni Dr. Rolan C. Esteban.
Udhailiyah

Ang Udhailiyah ay isang lungsod sa Saudi Arabia.
Proporsiyon

Sa matematika, ang dalawang kantidad ay proporsiyonal kung ang isa sa dalawang ito ay palaging produkto ng isa at isang konstanteng kantidad na tinatawag na koepisyente ng proporsiyonalidad o "konstante ng proporsiyonalidad". Sa ibang salita, ang x and y ay proporsiyonal kung ang rasyo na \tfrac yx ay konstante. Maaari din nating sabihing ang isa sa mga kantidad ay proporsiyonal sa isa. Halimbawa, kung ang bilis ng isang obhekto ay konstante, ito ay naglalakbay sa distansiya na proporsiyonal sa oras.
Billie Holiday

Si Billie Holiday (ipinanganak na Eleanora Fagan Gough; 7 Abril 1915 – 17 Hulyo 1959) ay isang Aprikanong Amerikanong manganganta at manunulat ng awitin sa larangan ng musikang jazz.
Binansagang Lady Day (literal na "Ginang Araw", o hinango ang day mula sa apelidong Holiday) ng paminsan-minsang kolaborador na si Lester Young, isang mahalanga impluwensiya si Holiday sa pag-awit ng jazz at pop. Ang kaniyang estilong pangtinig na nabigyang inpirasyon ng mga instrumentalista ang nagpasimula ng isang bagong paraan ng pagpapagalaw sa pananalita at tiyempo, at nagpasikat sa mas pansarili at malapit na gawi sa pag-awit. Isinulat ng kritiko o manunuring si John Bush na siya "ang walang hanggang nakapagpabago sa sining ng Amerikanong mga tinig ng pop". Mangilan-ngilan lamang ang nilahukan niyang pagsulat ng mga kanta, ngunit ilan sa mga ito ang naging pamantayan sa jazz, partikular na ang "God Bless the Child" (Basbasan ng Diyos ang Bata), "Don't Explain" (Huwag [Ka] Nang Magpaliwanag) , at "Lady Sings the Blues" (Umaawit ang Ginang [o kagalang-galang na babae] ng mga Bughaw [o malungkot na awitin]). Naging tanyag din siya dahil sa pag-awit ng mga pamantayan ng jazz na isinulat ng iba pa, kabilang ang "Easy Living" (Maginhawang Pamumuhay) at "Strange Fruit" (Pambihirang Bunga [o Prutas]).
Seibutsu Suisei WoO

Ang Seibutsu Suisei WoO ay isang palabas sa telebisyon sa bansang Hapon.
Johnson's Baby

Ang Johnson's Baby ay isang tatak ng kosmetiko at pangangalaga ng balat ng sanggol na pag-aari ng Johnson & Johnson. Ito ay pinakilala noong 1893.
Night Head

Ang Night Head ay isang palabas sa telebisyon sa bansang Hapon.
Mizuho, Tokyo

Ang Mizuho ay isang bayan sa Nishitama, Tokyo, Hapon
Kapaligiran

Ang kapaligiran o paligid, katulad ng likas na kapaligiran, ay ang  lahat ng panlabas na mga puwersa, mga kaganapan, at mga bagay na gumagalaw sa ibabaw ng isang bagay ng lahat ng mga bagay na nakapaligid sa kanya, kasama na ang mga bahay, mga gusali, mga tao, mga lupa, temperatura, tubig, liwanag, at ibang mga buhay at walang-buhay na mga bagay.  Ang mga bagay na may buhay ay hindi lamang umiiral sa kanilang kapaligiran.  May madalas na interaksiyon ang mga ito sa kanilang kapaligiran.  Nagbabago ang mga organismo bilang pagtugon sa mga kalagayan o kundisyon na nasa kanilang kapaligiran.  Binubuo ang kapaligiran ng mga interaksiyon sa pagitan ng mga nilalang na nasa loob nito.  Ang salitang kapaligiran ay ginagamit upang mapag-usapan ang maraming mga bagay.  Ang mga taong nasa iba't ibang mga larangan ng kaalaman, katulad ng kasaysayan, heograpiya, o biyolohiya, ay ginagamit ang salita sa iba't ibang kaparaanan.
Okrug

Ang okrug (Bulgaro: окръг; Serbian at Ruso: о́круг; Ukrainian: окру́га, translit. okruha; Polish: okręg; Abkhaz: оқрҿс) ay isang dibisyong pampangasiwaan ng ilang Slavic na bansa. Ang salitang "okrug" ay hiram na salita ng Ingles, bagaman malimit itong isinasalin sa "distrito", o "rehiyon".
Ang kahulugan nito'y katumbas ng salitang Aleman na Bezirk ("distrito") at salitang Pranses na Arrondissement; na lahat ay tumutukoy sa isang bagay na "pinaiikutan" o "pinalilibutan".
Lindsay Crouse

Si Lindsay Crouse ay isang kilalang artista sa sining ng Pelikula at Telebisyon.
Klase (biyolohiya)

Ang klase ay isang kahanayang pang-taksonomiya sa pagtitipun-tipong pang-agham ng mga organismo sa larangan ng biyolohiya, na nasa ilalim ng lapi (kalapian) at nasa ibabaw ng orden.
Halimbawa, ang pangalang Mammalia ang klase na ginagamit sa katipunan ng mga aso na ang lapi ay Chordata (mga hahop na may mga notokurdon) at ang orden ng mga ito ay Carnivora (mga mamalyang kumakain ng karne).

Kasaysayan

Ang klase ay isang natatanging ranggo ng klasipikasyong pang-biyolohiya, na may sarili at natatanging pangalan (na hindi tinatawag lamang na mataas na sari (Ingles: higher genus; Latin: genus summum). Ipinakilala ito ni Joseph Pitton de Tournefort, isang botanistang Pranses, sa kaniyang Eléments de botanique (Mga Sangkap ng Botanika) noong 1694. Si Carolus Linnaeus ang unang tahasang gumamit ng klase para sa mga hati ng lahat ng tatlong mga kaharian ng Kalikasan (kinabibilangan ng mga mineral, halaman, at hayop) sa kaniyang akdang Systema Naturae (Likas na Pamamaraan) (1735, unang labas). Mula noon, itinuring na ang klase bilang pinakamataas na antas pang-taksonomiya hanggang sa dumating ang mga pagsasanga-sanga (Pranses: embranchements), na sa ngayon ay tinatawag na kalapian (phylum [isahan], o phyla [maramihan]). Pinakilala naman ang mga kahatian noong ika-19 na dantaon.
Guruvara Sanje

Ang Guruvara Sanje ay isang awiting Indiyano na inawit ni Puneeth Rajkumar noong 2014. Ito ay ginamit sa pelikulang Power noong 2014. Ito at ginawaran ng Filmfare Award for Best Male Playback Singer – Kannada.
Estasyon ng Yorii

Balangkas ng estasyon

Naglalaman ang estasyon ng tatlong pulong plataporma, na parehang sumeserbisyo sa dalawang riles para sa Linya ng Tōjō ng Tōbu, Pangunahing Linya ng Chichibu, at Linya ng Hachikō.

Kasaysayan

Nagbukas ang estasyon noong 7 Oktubre 1901 bilang hanganan ng Daangbakal ng Jōbu (kasalukuyang Daangbakal ng Chichibu) mula Kumagaya. Mula 2 Abril 1903, pinahaba ang Daangbakal ng Jōbu mula Yorii hanggang sa Hagure.
Nagbukas naman ang estasyon ng Daangbakal ng Tobu noong 10 Hulyo 1925 na nagtatakta ng katapusan ng Linya ng Tōjō mula Ogawamachi.
Nagbukas din ang estasyon ng JR (dating Daangbakal ng Pamahalaan ng Hapon) noong enero 25, 1933 na nagpapahaba ng Linya ng Hachikō Line mula Kodama. Pinahaba ulit ang Linya ng Hachikō sa katimugan ng Ogawamachi noong 6 Oktubre 1934.
Noong Pebrero 2002, kinaya na ng JR Silangan ang Suica. Noong Marso 2007, kinaya rin ng Tobu ang Pasmo.
Mula noong 17 Marso 2012, pinasumulan ang pagbibilang sa Linya ng Tojo ng Tobu na kung saan "TJ-38" ang bilang ng Estasyon ng Yorii.

Estadistika ng pasahero

Noong 2010, ginagamit ang estasyon ng Tobu ng humigit kumulang 4,347 pasahero kada araw.　Sa kaparehang taon, ginagamit din ang estasyon ng JR Silangan ng humigit kumulang 423 pasahero kada araw (mga sumasakay lamang).
Mga lalawigan ng Arhentina

Ang Arhentina ay nahahati sa 23 lalawigan at isang nagsasariling lungsod, Buenos Aires, na pederal na kabesera ng bansa na pinag-usapan ng Kongreso.
Sistemang metriko

Ang sistemang metriko ay isang pandaigdigang sistema ng pagsusukat. Una itong ibinatay sa mètre des Archives at sa kilogramme des Archives na ipinakilála noong Unang Republikang Pranses noong 1799. Sa pagdaan ng panahon, pinaigi pa lalo ang kahulugan ng metro at kilogramo, at tuluyan pang pinalawig ang sistemang metriko at nagdagdag ng iba pang yunit. Bagaman umusbong ang iba pang varyant ang sistemang metriko noong huling ika-19 at unang bahagi ng ika-20 siglo, ang taguri ay ngayo'y nangangahulugang ginagamit bilang katumbas ng "SI" o ang "International System of Units"— ang opisyal na sistema ng pagsusukat sa halos lahat ng bansa sa mundo.
Jason Robards

Si Jason Robards ay isang kilalang artista sa sining ng Pelikula at Telebisyon.
Abraham Kahlil Mitra

Si Abraham Kahlil Mitra (ipinanganak 3 Enero 1970) ay isang politiko sa Pilipinas. Kasalukuyan siyang nasa huling termino bilang mambabatas sa ika-14 Kongreso ng Pilipinas at kinakatawan niya ang ikalawang distrito ng Palawan. Anak siya ng yumao at dating Speaker ng Mababang Kapulungan na si Ramon Mitra, Jr.. Nagtapos sa San Beda College sa kursong BS Managemnent, isa rin siyang negosyante.
May Minamahal

Ang May Minamahal ay isang palabas sa telebisyon sa Pilipinas ng ABS-CBN.
The Wealth of Nations

Ang An Inquiry into the Nature and Causes of the Wealth of Nations (Tagalog: Isang Pagsasaliksik sa Kalikasan at mga Sanhi ng Kayamanan ng mga Bansa), karaniwang tinutukoy sa pinaikling pangalan nitong The Wealth of Nations (Kayamanan ng mga Bansa) ay ang obra maestra ng ekonomistang Scot at pilosopong moral na si Adam Smith. Unang nilimbag noong 1776, ang aklat na ito ay naghahain ng isa sa mga kauna-unahang kinalap na paglalarawan sa mga bagay na bumubuo sa yaman ng isang bansa at ngayon ay itinuturing na mahalagang akda sa klasikong ekonomiya. Sa pamamagitan ng pagbubulay ukol sa ekonomiko noong simula ng Rebolusyong Industriyal, ang aklat na ito ay tumatalakay sa mga malawak na tema tulad ng paghahati ng gawain, pagiging produktibo, at malayang pamilihan. 
Ang The Wealth of Nations ay inilimbag noong ika-siyam ng Marso, 1776 sa kasagsagan ng Scottish Enlightenment (Paliwanag) at Rebolusyong Agrikultural ng mga Scot. Halimbawa, bahagyang naimpluwensiyahan si Alexander Hamilton ng The Wealth of Nations sa kanyang pagsulat ng Report on Manufactures, kung saan nakasaad ang kanyang pagtutol sa ilang polisiya ni Smith. Isang interesanteng bagay ay binase ni Hamilton ang ulat na ito sa mga ideya ni Jean-Baptiste Colbert, at ang mga ideyang ito rin ni Colbert ang tinugunan ni Smith sa The Wealth of Nations.
Marami pang ibang may-akda ang naimpluwensiyahan ng aklat at ginamit itong panimula sa kanilang sariling mga akda, kabilang na sina Jean-Baptiste Say, David Ricardo, Thomas Malthus at kalaunan, si Ludwig von Mises. Tinukoy ng Rusong pambansang makata na si Aleksandr Pushkin ang The Wealth of Nations sa kanyang 1833 berso nobelang Eugene Onegin.
Guimid Matalam

Si Guimid Matalam ay isang politiko sa Pilipinas.
Move: The Search for Billy Crawford's Pinoy Dancers

Ang Move: The Search for Billy Crawford's Pinoy Dancers ay isang palabas sa telebisyon sa Pilipinas ng GMA Network.
O (Siriliko)

Ang o (О о; pahilis: О о) ay isang titik sa alpabetong Siriliko.
Ito ay nakakarepresenta sa tunog na /o/, kagaya sa salita sa wikang Tagalog na ulo.
Unibersidad ng Ottawa

Ang University of Ottawa (uOttawa o U ng O) (Pranses: Université d'Ottawa) ay isang bilinggwal na pampublikong unibersidad sa pananaliksik sa Ottawa, Ontario, Canada. Ang pangunahing kampus ay may 42.5 ektarya na nasa kapitbahayan ng Sandy Hill, katabi ng Rideau Canal ng Ottawa.Ang unibersidad ay nag-aalok ng malawak hanay ng akademikong programa, na pinangangasiwaan ng sampung fakultad. Ito ay miyembro ng U15, isang pangkat ng research-intensive na mga unibersidad sa Canada. Ang Unibersidad ng Ottawa ay ang pinakamalaking bilingual na unibersidad na Ingles-Pranses sa mundo.
Ang paaralan ay co-edukasyonal at merong higit sa 35,000 undergraduate at higit sa 6,000 post-graduate na mag-aaral. Ang unibersidad ay may higit sa 195,000 nagtapos. Ang atletikong koponan ng unibersidad ay tinatawag na Gee-Gees at kasapi ng U Sports.
Arseniko

Ang arseniko o arsenik (Kastila: arsenico, Ingles: arsenic) ay isang uri ng elementong kimikal at lasong metaliko. Mayroon itong atomikong bilang na 33, atomikong timbang na 74.992, balensiyang 3 o 5, at sagisag na As. Natutunaw ang abuhing arseniko sa temperaturang 817 °C (habang nasa 28 na presyong atmosperiko, sagisag atm), sumisingaw (sublima) sa temperaturang 613 °C, at may espesipikong grabidad na 5.73. Mayroon itong tatlong anyong alotropiko, na nasa anyong may kulay na dilaw, itim, at abuhing kristalina. Ginagamit ang arseniko bilang insektisidyo o pamatay ng pesteng mga kulisap, pamatay ng mapinsalang mga damo, at inihahalo rin sa mga aloy.
Herminio Teves

Si Herminio Teves ay isang politiko sa Pilipinas.
927 Ratisbona

Ang 927 Ratisbona ay isang planetang hindi pangunahin.
Deklarasyon sa Bangkok

Ang Deklarasyon sa Bangkok o Pahayag sa Bangkok ang dahilan ng pagkakatatag ng ASEAN. Kilala rin ito bilang Pahayag ng ASEAN o Deklarasyon ng ASEAN.